 Naamini kuwa akiwa kama msomi wa historia anajua fika kuwa hawa watoka mbali wanaopendwa sana na viongozi wetu wa sasa wameitumbukiza nchi kwenye lindi la umasikini uliokithiri; vijana wetu wanazagaa mitaani bila kazi wala ajira kwa kuwa uwezo wa nchi wa viwanda ulisambaratishwa na serikali ya awamu ya tatu; madawa ya kulevywa yameingizwa kwa wingi nchini; ukimwi na maradhi mengine ya kisasa yameshamiri; aidha kwa kutumia dhana ya utandawazi vijana wetu wamegeuzwa kuwa malimbukeni wa mila mbovu za magharibi zinazopembejewa na vyombo vyote vya habari mchana kutwa na usiku! 